Паўночны аўтавакзал (Кішынёў)

Паўночны аўтавакзал () — адзін з трох аўтавакзалаў горада Кішынёва. Знаходзіцца ў Цэнтральным сектары Кішынёва па адрасе вуліца Каля Машылор, 2/1. Аўтавакзал абслугоўвае як пасажырскія перавозкі ўнутры Рэспублікі Малдова, так і шэраг замежных напрамкаў (Украіна, Расія, Беларусь, Азербайджан, Чэхія).

 Гісторыя 
З 1997 года крытычна ўзрасла рэйсавая нагрузка на Цэнтральны аўтавакзал, пабудаваны для абслугоўвання пераважна прыгарадных маршрутаў. Колькасць стаянак для аўтобусаў на ім была нязначнай, тэхнічны стан — далёкім ад нормы. Выхлапныя газы сур’ёзна заміналі жыхарам бліжэйшых дамоў у цэнтры горада. Паводле ацэнак спецыялістаў, Паўднёвы аўтавакзал, пабудаваны ў апошнія гады СССР, толькі часткова змог вырашыць праблему.

У 2001 годзе ўлады горада абвясцілі пра пачатак будаўніцтва Паўночнага аўтавакзала. Былі прыняты да разгляду некалькі варыянтаў месца для пабудовы аўтавакзала. Адно з іх было ў раёне трактарнага завода, іншае — на вуліцы Каля Басарабіей, трэцяе — на скрыжаванні вуліц Сакалень і Каля Археюлуй. Спачатку было абумоўлена, што заказчыкам аб’екта выступіць Міністэрства транспарту і сувязі Рэспублікі Малдова. І ўсё ж на працягу паўтара гадоў гэта пытанне не было вырашанае. Мэрыя Кішынёва стала шукаць заказчыка будаўніцтва самастойна.

У лістападзе 2001 года галоўны архітэктар горада Кішынёва Уладзімір Мадыркэ паведаміў прэсе, што ролю фундатара і заказчыка ўзяла на сябе фірма «Экстрэмум». Участкам для пабудовы стала месца плошчай 2,17 гектара на скрыжаванні вуліц Ізмаільскай і Каля Машылор, недалёка ад Тытунёвага камбіната. Паводле слоў галоўнага архітэктара горада, гэта быў самы аптымальны і эканамічна выгадны варыянт.НУЖЕН СЕВЕРНЫЙ АВТОВОКЗАЛ // Сайт «Экономическое обозрение» , 09.11.2001.

Першую чаргу будаўніцтва аўтавакзала меркавалася скончыць не пазней 1 снежня 2004 годаНОВЫЙ АВТОВОКЗАЛ — К 1 ДЕКАБРЯ // Сайт «Экономическое обозрение» , 08.10.2004. Праектантам Паўночнага аўтавакзала і будаўніком стала кішынёўская фірма «Lascont». Першая чарга аўтавакзала была адкрыта ў лютым 2005 года. Былі адкрыты невялікая зала чакання, камера захоўвання багажу, білетныя касы (у якіх можна набыць квіткі на кожны з трох аўтавакзалаў Кішынёва ў кожным кірунку). На Паўночны аўтавакзал былі перакладзены з Цэнтральнага 100 аўтобусных рэйсаў. 20 лютага 2004 года перавялі яшчэ 150 рэйсаў. У сакавіку перавялі яшчэ 100 рэйсаў. Быў запланаваны маршрут грамадскага гарадскога транспарту, які павінен быў звязаць кароткім шляхам усе тры аўтавакзалы горадаСМОТРЯЩИЙ НА СЕВЕР // Сайт «Экономическое обозрение» , 18.02.2005. Гэты праект не быў ажыццёўлены, аднак маршрут, на якім можна даехаць да любога з трох аўтавакзалаў Кішынёва, насамрэч існуе — маршрутнае таксі № 109Маршруты маршрутных такси в Кишинёве  // Сайт Nomer.md.

 Спасылкі 
 Расписание Северного автовокзала Кишинева
 Расписание автобусов. Северный вокзал  

Катэгорыя:Аўтастанцыі і аўтавакзалы
Катэгорыя:Транспарт Кішынёва